Parti Maju Sabah

Parti Maju Sabah (, SAPP) ialah sebuah parti politik berbilang kaum yang bertapak di negeri Sabah, Malaysia. SAPP didaftarkan pada 21 Januari 1994 oleh pemisah dari Parti Bersatu Sabah pimpinan bekas Ketua Menteri Sabah, Datuk Yong Teck Lee. SAPP asalnya pernah merupakan salah sebuah parti komponen Barisan Nasional yang memerintah Malaysia, sehingga 17 September 2008, apabila SAPP secara rasminya meninggalkan Barisan Nasional untuk menjadi parti bebas.http://thestar.com.my/news/story.asp?file=/2008/9/17/nation/20080917164455&sec=nation Pada 9 Ogos 2020, SAPP sah menyertai sebagai ahli untuk Perikatan Nasional dan keluar pada tahun 2022 atas sebab fahaman politik yang berbeza dengan Perikatan Nasional.Sinar Harian, (28 Ogos 2020) SAPP diterima menjadi ahli PN Pada 11 Mac 2022, SAPP telah bersetuju dan secara sah menyertai gabungan baru di Sabah iaitu Gabungan Rakyat Sabah (GRS). GRS ialah gabungan rasmi hasil persetujuan parti-parti tempatan yang ada di Sabah. Ini termasuklah SAPP itu sendiri, STAR, PBS, PBRS, dan parti lokal yang lain.

Sejarah
Keluar dari Barisan Nasional
Presiden SAPP, Yong Teck Lee mengumumkan pada 18 Jun 2008 bahawa partinya akan mengemukakan usul tidak percaya terhadap Perdana Menteri Datuk Seri Abdullah Ahmad Badawi di Dewan Rakyat pada 23 Jun agar menggesa beliau meletak jawatan. Parti ini mendakwa kerajaan tidak peka terhadap isu-isu di Sabah ini berkata parti sedang mengambil kesempatan terhadap "peluang keemasan" demi kepentingan Sabah, termasuk autonomi, penyerahan semula Labuan dan royalti minyak kepada Sabah.

Pada 20 Jun 2008, SAPP berjaya meraih sokongan kebanyakan daripada ahli-ahlinya untuk meneruskan usul tidak percaya itu. Dua ahli Parlimen SAPP akan menyokong mana-mana usul tidak percaya terhadap Perdana Menteri yang dicadangkan atau salah satu dari mereka akan mengemukakan usul tersebut. 

Sebagai tindak balas kerana menggesa usul tidak percaya terhadap Perdana Menteri, Majlis Tertinggi Barisan Nasional mengeluarkan surat tunjuk sebab terhadap SAPP dan memberi tempoh 30 hari untuk SAPP menjelaskan sebab tindakannya sebelum Barisan Nasional mengambil tindakan terhadapnya.

Pada 11 Julai 2008, kedua-dua ahli Parlimen SAPP ini meluahkan sokongan mereka terhadap usul tidak percaya Pakatan Rakyat terhadap kepimpinan Abdullah. Sebelum itu, Datuk Yong Teck Lee berkata partinya sedang menangguhkan hasratnya untuk mengemukakan usul tidak percaya atas sebab diancam dan dihasut oleh sesetengah pemimpin kerajaan. 

Pada 17 September 2008, SAPP mengumumkan penarikan dirinya dari Barisan Nasional, menjadikannya pengunduran pertama yang terjadi dalam parti campuran itu semenjak pilihan raya Mac lalu. SAPP yang hanya terdiri dari dua ahli Parlimen tidak banyak memberi kesan tetapi ramai yang percaya bahawa peristiwa ini akan mencetuskan pemergian ahli-ahli lain secara beramai-ramai ke pihak pembangkang pimpinan Datuk Seri Anwar Ibrahim.

SAPP mempunyai 2 ahli parlimen dan empat anggota dewan undangan negeri. Dua ahli parlimen SAPP ialah Eric Enchin Majimbun (Sepanggar) dan Dr Chua Soon Bui (Tawau), manakala Adun pula terdiri daripada Datuk Raymond Tan (Tanjong Papat, Timbalan Ketua Menteri Sabah), Melanie Chia (Luyang, Pembantu Menteri Kewangan negeri), Au Kam Wah (Elopura, Ketua Pemuda SAPP), dan Liew Teck Chan (Likas). Majlis Tertinggi SAPP telah bermesyuarat pada 17 September 2008. Timbalan Presiden SAPP, Datuk Raymond Tan kecewa dengan keputusan parti ituSAPP keluar BN dan mengumumkan peninggalannya daripada parti. Ketua Pemuda SAPP, Au Kam Wah, turut bertindak demikian. ADUN yang kekal dalam parti diarahkan supaya meletakkan jawatan mereka dalam kerajaan negeri Sabah.

Parti berhaluan bebas
Pada 13 Julai 2009, Ketua Penerangan SAPP Chong Pit Fah mendesak agar Jabatan Pendaftaran Negara Malaysia (JPN) lebih teliti memproses pendaftaran kelahiran yang lewat bagi mencegah pendatang tanpa izin mendapat kerakyatan mudah. Ini kerana ramai pendatang tanpa izin yang memperoleh sijil kelahiran melalui pengakuan bersumpah atau lebih dikenali sebagai Surat Akuan palsu. Kebimbangan timbul kerana Populasi di Sabah mencatat peningkatan 328 % (daripada serendah 700,000 pada 1970 kepada hampir tiga juta pada 2005) berbanding Sarawak yang menunjukkan peningkatan sebanyak 130 %.JPN Perlu Lebih Teliti Proses Pendaftaran Kelahiran Lewat - SAPP

SAPP meraih dua kerusi parlimen (Sepanggar dan Tawau) dalam pilihan raya pada 8 Mac 2008. Semenjak itu, banyak parti politik dari Sabah yang menggesa kerajaan persekutuan memberi lebih autonomi kepada negeri berkenaan.

Menyertai Gabungan Sabah Bersatu (USA)
Pada tahun 2016, SAPP sah menyertai Gabungan Sabah Bersatu (USA).

Menyertai Gabungan Bersatu Sabah (GBS)
Pada tahun 2018, SAPP sah menyertai Gabungan Bersatu Sabah (GBS).

Menyertai Perikatan Nasional (PN)
Pada 9 Ogos 2020, SAPP sah menyertai sebagai ahli untuk Perikatan Nasional. Walaubagaimanapun, kepemimpinan SAPP mengambil tindakan untuk keluar dari Gabungan Perikatan Nasional pada Disember 2022 bersama STAR selepas dua parti tersebut bercanggah dengan ideologi dan sokongan federal Perikatan Nasional.

Gabungan Rakyat Sabah (GRS)
Pada 11 Mac 2020, SAPP sah menyertai sebagai ahli untuk Gabungan Rakyat Sabah (GRS) sejurus gabungan tersebut berjaya didaftarkan dan diluluskan pada tarikh 11 Mac dan Yong Teck Lee menjadi salah satu Timbalan Pengerusi yang sah bagi gabungan berkenaan. Pada Disember 2022, beliau rasmi menjadikan Gabungan Rakyat Sabah sebagai satu gabungan tunggal tanpa menduduki mana-mana gabungan lagi.

Kepimpinan

Majlis Tertinggi 2018-2020
+JawatanNamaPresidenYong Teck LeeTimbalan PresidenEdward DagulDatuk Richard Yong We KongJapiril SuhaiminSetiausaha AgungDatuk Richard Yong We KongBendahari AgungJapiril SuhaiminNaib PresidenChong Pit FahDatu Shuaib Datu MutalibDanim @ Aloysius SiapMitah Mikat @ John CharlesGee Tien SiongKetua Wanita/Naib PresidenChan Kam Ndin @ Irene Chan Kam LanKetua Pemuda/Naib PresidenJamain SarudinKetua PeneranganChin Vui KaiSetiausaha OrganisasiNoraizal Mohd NoorPenolong Setiausaha OrganisasiJoe Yong @ Johari Mohd AliAhli Majlis TertinggiLim Kat ChungAlex Soon Kak FohCharles Yong Chin YungWong Yu ChinJohn Stephen DionysiusTahir DahuTai Seng Nam @ GimmyAbdul Hamid Mohd NoorDr. Brister MokujalDexter Chin Chen SangNelson MarcellusYong Yit JeeMatchin Abdul SalamElizabeth Chin Mui YunNoraiza Mohammad Noor

 Wakil rakyat 

 Dewan Undangan Negeri 

+Senarai Ahli Dewan Undangan Negeri Sabah - SAPPKodDUNNamaCatatanLantikan -Yong Teck LeeDilantik selepas pilihan raya negeri Sabah 2020

 Rujukan 

Pautan luar

Laman web rasmi SAPP
Blog SAPP

Kategori:Parti Maju Sabah
Kategori:Parti politik di Sabah
Kategori:Parti penyokong Kerajaan Muhyiddin Yassin pertama
Kategori:Bekas parti komponen Barisan Nasional
Kategori:Parti komponen Perikatan Nasional